આ અંગેની વિગત એવી છે કે અમદાવાદ શહેરમાં ઠેરઠેર શુભ પ્રસંગે કિન્નરો બોનસ લેવા આવતા હોય છે આ ઉપરાંત ધાર્મિક તહેવારોમાં બોનસ લેતા હોય છે કેટલાક સ્થળો પર વધુ પડતુ બોનસ માંગવાના કારણે ઘર્ષણ પણ થતું હોય છે જાકે મોટાભાગના કિસ્સાઓમાં ધાર્મિક પરંપરા અનુસાર રૂપિયા આપી દેવામાં આવતા હોય છે શહેરને અડીને આવેલા બોપલ વિસ્તારમાં ફલોરીસ્ટ રો હાઉસમાં રહેતા આકાશ માધવદાસ ગોલાણી નામના ૪૧ વર્ષના આર્કિટેકે તાજેતરમાં જ એસ. જી. હાઈવે પર રાજપથ કલબની પાછળના ભાગે આવેલા વન વર્લ્ડ કેપીટલ કોમ્પલેક્ષમાં એક ઓફિસ ખરીદી હતી અને તેમાં તેણે પોતાની આર્કિટેકની ઓફિસ શરૂ કરી હતી આ માટે તેણે સ્ટાફની પણ ભરતી કરી દીધી હતી.